पाएं अपने शहर की ताज़ा ख़बरें और फ्री ई-पेपरडाउनलोड करें
कोविड के मरीजों की केयर ठीक ढंग से हो इसके लिये सेंटर में हर व्यवस्थाएँ जुटाई जायें। मरीज यहाँ से पूरी तरह ठीक होकर ही जायें। यह बात कलेक्टर कर्मवीर शर्मा ने कही। गुरुवार को वे आईटीआई के आगे बन रहे डी मार्ट कोविड केयर सेंटर का िनरीक्षण करने पहुँचे थे। उन्होंने सेंटर में मरीजों को नाश्ता, भोजन, दवाई आदि की व्यवस्थाएँ देखीं। इस दौरान यहाँ तैनात रहने वाले स्टाफ के आधा सैकड़ा से ज्यादा को प्रशिक्षण भी दिया गया।
कलेक्टर ने अधिकारियों से कहा कि कोई भी परेशानी यहाँ मरीजों को नहीं होनी चाहिये, सभी व्यवस्थाएँ पहले ही कर ली जायें। उन्होंने बताया कि अब हालाँकि हमारे विक्टाेरिया अस्पताल, मनमोहन नगर सहित ज्ञानोदय और देवजी नेत्रालय में भी ऑक्सीजन बेड खाली हैं मरीज यहाँ भी भर्ती हो सकते हैं। जल्द ही इस सेंटर के शुरू होने से कोविड के कम लक्षण वाले मरीजों को यहाँ रखा जायेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn